ITD ร่วง 7% ผิดหวังงบปี 65 ขาดทุน 4.8 พันล้านบาท
ITD ร่วง 7% ผิดหวังงบปี 65 ขาดทุนเพิ่มเป็น 4,759 ล้านบาท จากปีก่อนขาดทุน 156 ล้านบาท เหตุรายได้ขายและบริการลดลง ขณะที่ต้นทุนเพิ่มขึ้นเป็นตัวฉุด
ITD ร่วง 7% ผิดหวังงบปี 65 ขาดทุนเพิ่มเป็น 4,759 ล้านบาท จากปีก่อนขาดทุน 156 ล้านบาท เหตุรายได้ขายและบริการลดลง ขณะที่ต้นทุนเพิ่มขึ้นเป็นตัวฉุด
2 มี.ค. 2566

ผู้สื่อข่าวรายงานว่า วันนี้ (2 มี.ค. 66) ราคาหุ้น บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ล่าสุด ณ  เวลา 11:25 น. อยู่ที่ระดับ 1.68 บาท ลบไป 0.13 บาท หรือลงไป 7.18% สูงสุดที่ระดับ 1.82 บาท ต่ำสุดที่ระดับ 1.66 บาท ด้วยมูลค่าการซื้อขาย 93.61 ล้านบาท

สำหรับราคาหุ้น ITD ปรับตัวลงหนัก เกิดจากนักลงทุนเทขายหลังผิดหวังผลประกอบการในปี 65 ออกมาขาดทุนเพิ่มขึ้นเมื่อเทียบกับงวดเดียวของปีก่อน
โดยในปี 65 ผลการดำเนินงานขาดทุนสุทธิ 4,758.85 ล้านบาท เมื่อเทียบกับปีก่อนขาดทุนสุทธิ 155.62 ล้านบาท สาเหตุจากรายได้จากการขายและให้บริการลดลง ส่วนใหญ่เนื่องจากรายได้จากการให้บริการโครงการเหมืองแร่ลดลง
ขณะที่ต้นทุนในการให้บริการรับเหมาก่อสร้างเพิ่มขึ้นเป็นตัวฉุด ส่วนใหญ่เป็นการเพิ่มขึ้นตามรายได้ที่เพิ่มขึ้น การเพิ่มขึ้นของราคาวัตถุดิบ และค่าแรง รวมถึงการเร่งงาน และ ต้นทุนในการขายและให้บริการเพิ่มขึ้น เนื่องจากต้นทุนในการให้บริการโครงการเหมืองแร่แห่งหนึ่งเพิ่มขึ้น